पाएं अपने शहर की ताज़ा ख़बरें और फ्री ई-पेपरडाउनलोड करें
जिला अस्पताल के आईसीसीयू वार्ड में भर्ती मरीज जिसका ऑक्सीजन सेचुरेशन लेवल छह, एचआरसीटी स्काेर 17 व आरटीपीसीआर पाॅजिटिव मरीज को सात दिन बाद स्वस्थ हाेकर डिस्चार्ज किया गया है। मरीज काे चार दिन तक डाॅक्टराें ने बेन सर्किट बाइपेप मास्क पर रखा। हालत में सुधार हाेने पर उसे एक दिन हाई फ्लाे, एक दिन नेजल कैन्यूला और बाद में ऑक्सीजन हटाकर ऑब्जर्वेशन पर रखा गया।
काेराेना से जंग जीतने के बाद मरीज ने कहा; डॉक्टरों तथा नर्सिंग स्टाफ ने दिया है जीवनदान
सिणधरी के बामणी गांव निवासी 35 साल के अशाेक पुत्र जेठाराम प्रजापत ने अस्पताल से डिस्चार्ज के समय कहा कि मुझे पहले बालाेतरा के रामदेव अस्पताल में भर्ती किया गया, वहां के डॉक्टरों ने गंभीर अवस्था हाेने पर नाहटा अस्पताल रेफर किया। नाहटा अस्पताल के डॉक्टरों ने दाे घंटे के बाद ही हालत बिगड़ती देख बाड़मेर जिला अस्पताल भेजा। अस्पताल की इमरजेंसी में पहुंचने के बाद मुझे भर्ती किया गया।
उस समय ऑक्सीजन लेवल 6 तक पहुंच गया था। इसके बाद 27 अप्रैल से आईसीसीयू के बेड नंबर 3 पर सात दिन तक भर्ती रखा गया। डाॅ. शालू परिहार व डाॅ. दिनेश परमार सहित डॉक्टरों तथा नर्सिंग स्टाफ की देखरेख से मुझे नया जीवनदान मिला। अब मैं स्वस्थ हूं, कुछ दिन बाद दुबारा सभी काे शुक्रिया करने के लिए लाैटूंगा।
मरीज का ऑक्सीजन लेवल मात्र 6 तथा एचआरसीटी स्काेर 17 था। इमरजेंसी से तुरंत आईसीसीयू में भर्ती किया गया। डाॅ. शालू परिहार ने लाइनअप ट्रीटमेंट किया। मरीज काे तीन दिन तक बेन सर्किट बाइपेप मास्क और उसके बाद एक-एक दिन हाई फ्लाे व नेजल केन्यूला और फिर ऑक्सीजन हटाकर आब्जर्वेशन में रखा गया। इस दाैरान जेआर डाॅ. सुरेश चाैधरी, वार्ड इंचार्ज सुभाष साेनी, श्याम सुंदर, जय किशन, घनश्याम शर्मा, भजनलाल विश्नाेई, राजू नामा,जाेगाराम नर्सिंग स्टाफ मरीजाें की देखरेख में जुटे रहे। मरीज के स्वस्थ हाेने पर उसे डिस्चार्ज किया गया है।-डाॅ. दिनेश परमार, विभागाध्यक्ष मेडिसिन, जिला अस्पताल।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva zho_Hant eng_Latn